ทานยาคุมกำเนิดไดแอน 21 เม็ด หมดแผงพอดี แล้วมีอะไรกับแฟนววันที่ 20 แล้วไม่ได้ทานยาต่อเนื่อง มีโอกาสท้องไหมคะ
สวัสดีค่ะ ในที่นี้น่าจะหมายถึงกินยาหมดแผงวันนี้ มีเพศสัมพันธ์ก่อนกินยาหมดแผง 3 วันยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก เกิน 99% ถ้ากินต่อเนื่องจนหมดแผง โดยถ้าเป็นเพศสัมพันธ์ที่เกิดในวันใดๆของการกินยาคุม การกินยาคุมจนหมดแผงนั้นๆก็จะได้ประสิทธิภาพในการคุมกำเนิด โอกาสตั้งครรภ์มีน้อยมาก ไม่จำเป็นต้องกินแผงถัดไปเพื่อให้ได้ประสิทธิภาพของแผงก่อนหน้าให้สังเกตรอบเดือนในช่วงเว้นยา 7 วันอีกครั้ง ถ้ามาตามปกติก็แสดงว่าน่าจะไม่ได้ตั้งครรภ์ แต่ถ้าไม่มา สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ